open-index/open-wikipedia-markdown huggingface dataset:
Dama Nin Tataramon

Ang ***Dama Nin Tataramon*** ay isang laro ng mga salita hawig sa kilalang laro na *Scrabble* sa wikang Bikol.

Sinimulan noong taon 2011 ng mga manunulat na Bikolanong sina Irvin Sto. Tomas at Edna Campana ang paglikha ng larong ito. Unang nilaro sa paligsahan ang *Dama Nin Tataramon* noong Agosto 20, 2014 sa taunan na *Padurunongan* ng mga mag-aaral sa elementarya sa bayan ng Canaman, Camarines Sur. Ginaganap naman ang *1st Dama Nin Tataramon Open Invitational* simula Nobyembre 5 - 30, 2016 sa Lungsod ng Naga bilang aktibidad ng samahang Parasurat Bikolnon sa pakikipagtulungan ng lokal na gobyerno kan Naga.

#### Mga batayan
Ginagamit bilang sanggunian sa baybay ng mga salita ang *Antabay sa Ortograpiya nin Bikol Sentral* (Parasurat Bikolnon, 2012) ni Irvin Sto. Tomas. Samantala, ginagamit naman sa bokabularyo ang *Bikol-English Dictionary / Diksionariong Bikol-Ingles* (2007) ni Malcolm Mintz at *Daratangan na Olay* (Other Option Promotions, 2012) ni Jerry Adrados.

## Mga sanggunian
## Babasahin
*Sto. Tomas, Irvin P. *DAMA NIN TATARAMON* (Parasurat Bikolnon, 2016) Lungsod ng Naga

## Panlabas na Kawing
*Dama nin Tataramon Pahina sa Facebook

Kategorya:Laro
Kalye Adriatico

Ang **Kalye Adriatico** () ay isang daan na dumadaan mula hilaga pa-timog at nag-uugnay ng mga distrito ng Ermita at Malate sa Maynila, Pilipinas. Ang hilagang dulo nito ay sa Kalye Padre Faura sa Ermita at ang katimugang dulo nito ay sa Kalye Pablo Ocampo (dating *Calle Vito Cruz*) sa Malate. Ang bahagi ng kalye mula Kalye Padre Faura hanggang Abenida Quirino ay nagdadala ng walang salubong na trapiko pa-timog. Sa timog ng Abenida Quirino—hanggang sa dulo nito sa Kalye Pablo Ocampo—nagdadala ito ng trapikong magkasalubong (pa-hilaga at pa-timog) na may isang malawak na panggitnang harangan sa gitna nito paglampas ng Manila Zoo. Ang kabuuang haba nito ay 2.2 kilometro (1.4 milya).

thumb|left|Isa pang tanawin ng Kalye Adriatico, malapit sa Remedios Circle
Kilala ang kalye sa mga restoran at bar nito na nakasentro sa paligid ng Bilog ng Remedios sa pagitan ng mga Kalye ng Nakpil at Remedios. Ang lugar na ito ay itinuturing sentro ng buhay gabi ala-bohemian (*bohemian night life*) sa lungsod. Bukod sa Manila Zoo, ang mga iba pang kilalang pook na matatagpuan rito ay ang Harrison Plaza, Ninoy Aquino Stadium, Pan Pacific Hotel Manila, Rizal Memorial Stadium, at Robinsons Place Manila.

Ipinangalan ang kalye noong 1964 kay Macario Adriatico, isang Pilipinong mambabatas at may-akda ng karta panlungsod (*city charter*) ng Maynila. Dati itong tinawag na ***Dakota Avenue*** (o *Calle Dakota*) na mula sa mga estado ng North at South Dakota.

## Mga sanggunian
Adriatico Street
Daang Bonifacio

Ang **Daang Bonifacio** () ay isang daang may haba na 1 kilometro (o 0.6 milya) at dumadaan mula hilaga pa-timog sa pagitan ng Intramuros at Pantalan ng Maynila sa Maynila, Pilipinas. Isa itong tagapagpatuloy ng Bulebar Roxas sa hilaga mula Abenida Padre Burgos sa Liwasang Rizal hanggang sa rotondang Bilog ng Anda. Binabagtas nito ang Abenida Andres Soriano Jr. (dating *Calle Aduana*), ang pangunahing daan papuntang Intramuros, sa pamamagitan ng rotondang Bilog ng Anda na pinangalanan sa Kastilang gobernador-heneral na si Simon de Anda y Salazar. Paglampas ng rotonda, tutuloy ang Daang Bonifacio bilang Bulebar Mel Lopez na papuntang Hilagang Daungan (*North Harbor*) at sa mga distrito ng San Nicolas at Tondo.

Ilan sa mga kilalang establisimiyento na makikita sa daan ay ang Manila Hotel, gusali ng Kagawaran ng Pagawaing Bayan at Lansangan (DPWH), at ang pambansang punong-tanggapan ng Philippine Red Cross.

## Pangalan
Ipinangalanan ito kay Andres Bonifacio (1863–1897), ang pambansang bayani ng Pilipinas, ang *Supremo* ng Katipunan, at sa gayon ang ama ng 1896 Rebolusyong Pilipino laban sa Imperyo ng Espanya.

Dati itong tinawag na **Kalye Malecon** (*Malecón Drive*) noong panahon ng mga Amerikano. Noong panahon ng mga Kastila, kilala ito bilang **Malecón** (o kung minsan, ***Calle Malecón***; salitang Kastila para sa *waterfront esplanade*), sapagkat dati itong lakaran sa may baybayin ng Look ng Maynila bago ang pagtambak ng lupa sa bahaging ito para sa *South Harbor* noong huling bahagi ng ika-19 na siglo. Dati din ito tinatawag na ***Paseo de María Cristina***, mula sa noo'y Rehiyente ng Espanya na si Maria Cristina.

## Tingnan din
*Talaan ng mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila
Reynaldo Dante

Si **Reynaldo Dante** (Marso 13, 1912 – Pebrero 10, 1985) ay isang artista sa Pilipinas.

## Pilmograpiya
* 1938: Carmelita  [Parlatone]
* 1938: Celia at Balagtas  [Excelsior]
* 1938: Dalagang Luksa  [Parlatone]
* 1938: Dolores  [Parlatone]
* 1939: Magkaisang Landas  [Parlatone]
* 1939: Tatlong Pagkabirhen  [X'Otic]
* 1939: Langit sa Karimlan  [Parlatone]
* 1939: Ang Kaban ng Tipan  [X'Otic]
* 1940: Lihim ng Lumang Simbahan  [X'Otic]
* 1940: Dugo ng Alipin  [Cervantina]
* 1940: Patawad  [Lvn]
* 1941: Angelita [Lvn]
* 1947: Hagibis  [Premiere]
* 1948: Ang Anghel sa Lupa  [Premiere]
* 1949: Bakit Ako Luluha?  [Premiere]
* 1949: Alamat ng Perlas na Itim  [Lawin]
* 1949: Naglahong Tala  [Supreme]
* 1949: Suwail  [Premiere]
* 1950: Tubig na Hinugasan  [Quezon Memorial]
* 1950: Kamay  ni Satanas  [Premiere]
* 1951: Labis na Pagtitipid  [Premiere]
* 1951: Sisa  [Premiere]
* 1953: Malapit sa Diyos  [Lebran]
* 1954: Guwapo  [MV]
* 1956: Heneral Paua [Larry Santiago]
* 1957: Kandilang Bakal  [Champion]

## External links
*

Kaurian:Showbiz sa Pilipinas
Kategorya:Ipinanganak noong 1912
Kategorya:Namatay noong 1985
Abenida Meralco

Ang **Abenida Meralco** () ay isang lansangan sa Lundayang Ortigas sa Pasig, Kalakhang Maynila, Pilipinas. Dumadaan ito mula Abenida Ortigas sa Barangay Ugong sa hilaga hanggang Bulebar Shaw sa Barangay Oranbo sa timog. Hinahangganan nito ang kanlurang gilid ng Valle Verde sa Ugong. Ang haba nito ay 1.6 kilometro (1.0 milya).

Ipinangalan ito sa Manila Electric Company (o Meralco), na nakahimpil sa sangandaan nito sa Abenida Ortigas. Ilan sa mga iba pang kilalang negosyo sa abenida ay ang UnionBank Plaza, Metrowalk, at ang Capitol Commons, isang *mixed-use development* na matatagpuan sa dating lupain ng kapitolyo ng lalawigan ng Rizal sa sangandaan ng abenida sa Bulebar Shaw. Sa abenida rin matatagpuan ang Kagawaran ng Edukasyon, sa may sangandaan nito sa Kalye Kapitan Henry Javier.

## Tingnan din
*Abenida Ortigas
*Bulebar Shaw
*Lundayang Ortigas

## Mga sanggunian
Meralco
Shahrzad (serye)

Ang ***Shahrzad*** ay isang pelikulang Iran mula sa Iranian. Pinagbibidahan ito nina Hassan Fathi.

## Mga sanggunian 
Kategorya:Mga pelikula ng 2015
Kategorya:Mga pelikula ng 2016
Abenida Chino Roces

Ang **Abenida Chino Roces** (), na kilala dati bilang (at mas-kilala pa rin ng marami bilang) **Pasong Tamo**, ay isang kilalang lansangang panlungsod na dumadaan mula hilaga-patimog sa mga lungsod ng Makati at Taguig sa Kalakhang Maynila, Pilipinas. Sinasaklaw nito ang 5.8 kilometro (o 3.6 milyang) ruta mula Olympia at Tejeros sa Makati hanggang Fort Bonifacio sa Taguig. Pinangalanan ito mula kay Joaquin Roces, isang mamamahayag na nagtatag ng Manila Times at ABC (ngayon ay TV5).

## Paglalarawan ng ruta
[thumb|left|Abenida Chino Roces papuntang [Palitan ng Magallanes sa timog.]]
Ang hilagang dulo ng Abenida Chino Roces ay sa sangandaan nito sa Abenida J.P. Rizal. Dadaan ito patimog-kanluran sa mga baranggay ng Olympia, Tejeros, Santa Cruz, at La Paz. Paglampas ng Kalye Bagtikan sa Brgy. San Antonio, liliko ang Chino Roces patimog, at nagiging mas-komersyal ang anyo nito paglapit nito sa Abenida Gil Puyat. Tutuloy ito sa direksyong patimog sa kanlurang hangganan ng Makati Central Business District. Magiging pinaghalong komersyal at industriyal ang anyo nito habang nagpapatuloy ito patungong EDSA. Dadaan ito sa ilalim ng Palitan ng Magallanes/EDSA sa pamamagitan ng daang pang-ilalim. Paglampas, magsisilbing daang serbisyo ang Abenida Chino Roces sa South Luzon Expressway. Sa bahaging ito ng abenida nililinyahan ng mga magagaang industriya at komersyante ng sasakyan, gayundin ang iilang maliliit na pabrika. Tatapos ang abenida sa Abenida Lawton sa loob ng Fort Bonifacio.

May isang maikling tagapag-patuloy ang Abenida Chino Roces mula Abenida J.P. Rizal hanggang Carmona at Circuit Makati (dating Santa Ana Race Track) bilang Abenida Aurelio Reyes. Kilala bilang "Little Tokyo" ang bahagi ng abenida mula Kalye V.A. Rufino hanggang Abenida Arnaiz dahil dito matatagpuan ang ilang mga kainan at tindahang Hapones.

## Tignan din
*Mga lansangan sa Kalakhang Maynila

## Mga sanggunian
Chino Roces Ave
Daang McKinley

Ang **Daang McKinley** () ay isang lansangang nililinyahan ng mga puno na nag-uugnay ng mga distritong sentral ng negosyo (*central business districts*) ng Makati at Bonifacio Global City, Taguig, sa katimugang Kalakhang Maynila, Pilipinas. Tagapagpatuloy ito ng Abenida Ayala sa timog ng Abenida Epifanio de los Santos (EDSA). Ang haba nito ay 1.9 kilometro (1.2 milya), at dumadaan ito sa mga pang-mayamang magkakapit-bahay ng Forbes Park and Dasmariñas Village. Nagsisimula ito sa EDSA sa kanluran at nagtatapos ito sa Ika-5 Abenida (*Fifth Avenue*) sa may Bonifacio Global City sa silangan.

Ang Daang McKinley ay may anyong panresidenyal na pinangingibabaw ng mga mansyon na may mga matataas na pader at madetalyeng tarangkahan. Sa gitna nito ay ang Kastilang Simbahan ng Santuario de San Antonio na nakaharap sa Plasa ng San Antonio, ang pangunahing pampublikong bukas na lugar ng Forbes Park. Sa katapat na gilid ng plasa nakatayo ang isang maliit na arcade na inookupado ng isang groceri ng Rustan's, isang delicatessen (o tindahan ng mga *lunchmeat*, keso, salad, at nakahaing pagkaing banyaga), iilang café, at tindahan ng mga aklat. Ang nalalabing bahagi ng Forbes Park ay sarado sa mga hindi residente ng nabanggit na distrito.

May mga iba pang kalye sa paligid ng abenida na may pangalang "McKinley": ***McKinley Parkway***, isang tagapagpatuloy ng Daang McKinley sa loob ng Bonifacio Global City na patungong SM Aura Premier at Serendra, at **Ilayang Daang McKinley** (*Upper McKinley Road*), isang hindi magkaugnay na daan sa Burol ng McKinley sa timog sa may Abenida Lawton sa Fort Bonifacio.

## Kasaysayan
Dati nagsilbi bilang rutang hilaga-kanluran pa-timog-silangan sa pagitan ng Kuta ng McKinley (Manila American Cemetery and Memorial ngayon) at Pasay ang Daang McKinley. Dati, isa pa itong tagapagpatuloy ng *Calzada de Pasay* (Abenida Arnaiz ngayon) na nag-ugnay noon ng Palapagang Nielson sa San Pedro de Macati sa Kuta ng McKinley. Ang dulo ng daan noon ay sa *Carabao Gate* sa pasukan ng kuta, sa kasalukuyang sangandaan ng Abenida McKinley sa Ika-5 Abenida. Pagkatapos ng Ikalawang Digmaang Pandaigdig, isinara ang paliparan at ni-redevelop ng mga may-ari nito, ang Pamilyang Zobel de Ayala. Ang mas-maikling palapagan ay ginawang Abenida Ayala at pinahaba ito sa timog patungon sa bagong nayong arrabal ng Forbes Park. Binago naman ang pagkakalinya ng daan para maitumbok ang Ayala at di-kinalaunan ay pinangalanan sa Amerikanong kuta militar na tinutunguhan nito. Ang nasabing kuta naman ay pinangalanan sa ikadalawampung-limang pangulo ng Estados Unidos, William McKinley, na responsable sa pananakop ng mga Amerikano sa Pilipinas noong 1898.

## Tignan din
* Abenida Ayala
* Bonifacio Global City
* Forbes Park, Makati
* Talaan ng mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila
Unibersidad ng Amsterdam

[left|thumb|Ang pintang The Anatomy Lesson of Dr. Nicolaes Tulp  ni [Rembrandt ay nagpapakita ng isang aralin sa anatominya na nagaganap sa Amsterdam noong 1632, ang taon kung kailan tinatag ang unibersidad. Si Nicolaes Tulp ay itinuturing na isa sa mga ama ng Faculty ng Medisina.]]
right|thumb|248x248px|Gusali ng Unibersidad ng Amsterdam. Sa harap na gusali matatagpuan ang Akademikong Klub ng Unibersidad.

Ang **Unibersidad ng Amsterdam** (dinaglat na bilang **UvA**, Olandes&#x3A;*Universiteit van Amsterdam*; Ingles: *University of Amsterdam*) ay isang pampublikong unibersidad na matatagpuan sa Amsterdam, Netherlands.

Itinatag noong 1632 sa pamamagitan ng mga munisipal na awtoridad at pinalitan ng pangalan upang isunod sa lungsod ng Amsterdam, ang Unibersidad ng Amsterdam ay ang ikatlong pinakamatandang unibersidad sa Netherlands. Ito ay isa ng ang pinakamalaking pamantasan sa pananaliksik sa Europa na may 31,186 mag-aaral, 4,794 kawani, 1,340 PhD students at taunang badyet na €600 milyon. Ito ay ang pinakamalaking unibersidad sa Netherlands base sa pagpapatala. Ang pangunahing kampus ay matatagpuan sa gitnang Amsterdam, na may ilang mga fakultad na matatagpuan sa mga katabing borough. Ang unibersidad ay may pitong fakultad: Humanidades, Agham Panlipunan at Pang-asal, Ekonomika at Negosyo, Agham, Batas, Medisina, at Pagdedentista.

Ang Unibersidad ng Amsterdam ay nakapagprodyus ng anim na Nobel Laureates at limang punong ministro ng Netherlands. Sa 2014, ito ay niranggo bilang ika-50 sa mundo, ika-15 sa Europa, at una sa Netherlands ayon sa QS World University Rankings. Ang unibersidad ay nasa hanay ng Top 50 sa buong mundo sa pitong mga erya noong 2011 ayon sa QS World University Rankings sa larangan ng lingguwistika, sosyolohiya, pilosopiya, heograpiya, agham, ekonomika at ekonometrika, at accountancy at pananalapi.

## Mga sanggunian 
Kategorya:Mga pamantasan
Unibersidad ng Potsdam

thumb|260x260px|Bahagi ng kampus ng Unibersidad ng Potsdam: ang gusaling Communs gusali sa Bagong Palasyo.
thumb|Ang  student village sa Babelsberg Campus

Ang **University of Potsdam** ay isang pampublikong unibersidad sa rehiyon ng Berlin-Brandenburg Alemanya. Ito ay matatagpuan sa kabuuan ng apat na kampus sa Potsdam at Brandenburg. Ang ilang mga gusali ay bahagi ng Bagong Palasyo ng Sanssouci na kinikilala bilang isang UNESCO World Heritage Site.

Ang University of Potsdam ay ang pinakamalaking unibersidad sa Brandenburg at ang ika-apat na pinakamalaki sa Berlin-Brandenburg metropolitan area na kilala bilang isa sa mga reputableng institusyon sa pag-aaral at pananaliksik sa buong Alemanya at Europa. Higit sa 8,000 tao ay nagtatrabaho sa larang ng iskolarsyip at agham. 

Sa 2009 ang University of Potsdam ay naging isang nagwagi sa inisyatibang "Excellence in Teaching" ng Stifterverband für die Deutsche Wissenschaft (Business innovation agency for the German science system).

## Mga sanggunian
Kategorya:Mga pamantasan sa Alemanya
Abenida Abad Santos

Ang **Abenida Jose Abad Santos** () ay isang pangunahing daang arteryal at panlungsod sa Maynila na matatagpuan sa distrito ng Tondo sa hilagang bahagi ng lungsod. Isa itong daang hinahatian sa gitna ng panggitang harangan na may apat na linya sa bawat direksiyon na dumadaan sa silangang gilid ng Tondo mula sa sangandaan nito sa Abenida Rizal malapit sa Manila Chinese Cemetery sa hilaga hanggang sa sangandaan nito sa Abenida Recto malapit sa Estasyong daangbakal ng Tutuban, pamilihang distrito ng Divisoria, at Binondo sa timog.

## Kasaysayan
Sa simula, itinayo ang Abenida Abad Santos noong unang bahagi ng ika-19 na dantaon sa ilalim ng pamumuno ng mga Kastila bilang ***Calle Manuguit***, isang makipot na kalye panresidensyal sa *pueblo* ng Tondo. Pinaniniwalaang hinango ang pangalan ng kalye mula sa isang namumunong angkan ng Tondo bago ang panahon ng mga Kastila. Isa sa mga kasapi ng nasabing angkan ay si Don Agustin Manuguit, isang lokal na ministro na sumali sa panghihimagsik ng mga lakan. Pinahaba ang kalye patimog para maiugnay ito sa ***Calle Palomar*** mula sa timog ng *Calle Mayhaligue* hanggang sa dulo nito sa *Calle Azcarraga* (Abenida Recto ngayon). Noong 1955, sa pamamagitan ng Batas Republika Blg. 1256, binigyan ito ng bagong pangalan mula kay José Abad Santos, punong mahistrado ng Kataas-taasang Hukuman na binitay ng mga puwersa ng Hapon noong Ikalawang Digmaang Pandaigdig.

## Paglalarawan ng ruta
thumb|left|Sangandaan ng Abenida Abad Santos at Kalye Bambang.
Nagsisimula ang Abenida Abad Santos sa paghiwalay nito mula Abenida Rizal sa timog ng Kalye Hermosa malapit sa Simbahan ng San Jose Manggagawa de Manuguit at Sementeryong Tsino ng Maynila sa hangganan ng mga distrito ng Tondo at Santa Cruz. Dadaan ito patimog sa karamiha'y pook-pamahayan ng Manuguit at tatawid ng Kalye Solis at linya ng Pambansang Daambakal ng Pilipinas sa Kalye Antipolo. Papasok naman ang abenida sa pook ng Tayuman at babagtasin ang Kalye Yuseco (dating Kalye Tayabas), Kalye Tayuman at Kalye Quiricada. Sa timog ng Kalye Bambang, dadaan ang Abenida Abad Santos sa pook ng Tutuban na tahanan ng Templo ng Seng Guan, Kolehiyo ng Chiang Kai Shek, Philippine Cultural College, gayundin ang Mababang Paaralan ng General Hizon at Mababang Paaralan ng Gregorio del Pilar. Nagtatapos ang daan sa sangandaan nito sa Abenida Recto malapit sa distritong pamilihan ng Divisoria.

Mayroong maiksing karugtong ang abenida patungong Binondo at Plaza San Lorenzo Ruiz sa timog ng Abenida Recto bilang Kalye Reina Regente (*Reina Regente Street*). Pinaglilingkuran ito ng Estasyong Abad Santos ng LRT sa Abenida Rizal.

## Tingnan din
* Talaan ng mga lansangan sa Kalakhang Maynila

## Mga sanggunian
Kategorya:Mga lansangan sa Kalakhang Maynila
Pamantasang Yale

left|thumb|Yale Law School

Ang **Pamantasang Yale** (Ingles: *Yale University*) ay isang Amerikanong pribadong Ivy League research university sa New Haven, Connecticut. Itinatag noong 1701 sa Saybrook Colony bilang ang Collegiate School, ang Unibersidad ay ang ikatlong pinakamatandang institusyon ng mas mataas na edukasyon sa Estados Unidos. Ang paaralan ay pinalitan bilang Kolehiyong Yale noong 1718 bilang pagkilala sa kaloob ni Elihu Yale, na noon ay gobernador ng British East India Company. Itinatag upang sanayin ang mga Congregationalist na mga ministro sa teolohiya at banal na wika, noong 1777 ang kurikulum ng paaralan ay nagsimulang maglahok ng mga kurso sa humanidades at agham. Sa ika-19 siglo ang paaralan ay nagtatag ng mga programa sa antas gradwado at propesyonal, kung saan ginawad din ang unang Ph. D. sa Estados Unidos noong 1861 at naorganisa ang paaralan bilang unibersidad noong 1887.

Sumusunod ang Kolehiyo ng Yale sa isang liberal arts curriculum na merong departmental majors at nakaorganisa sa isang sistema ng mga kolehiyong residensyal.

Ang Yale ay ang institusyon kung saan nagtapos ang maraming kilalang alumni, kabilang ang limang Pangulo ng US, 19 Hukom ng Kataas-taasang Hukuman ng US, at maraming mga dayuhang mga pinuno ng estado. Sa karagdagan, ang Yale ay ang paaralan kung saan nagtapos ang daan-daang miyembro ng Kongreso at mga mataas na diplomatiko ng US. 52 Nobel laureates, 5 Fields Medalists, 240 Rhodes Scholars, at 118 Marshall Scholars ang may kaugnayan sa Unibersidad.

## Campus 

File:Starr Reading Room east.jpg|The Starr Reading Room in Sterling Memorial Library
File:sterling_nave.jpg|The nave of Sterling Memorial Library
File:Yale Harkness Tower.JPG|Harkness Tower
File:Yale-library-counter.jpg|The Library Circulation Desk
File:Dwight Chapel vertical.JPG|Memorial Chapel on Yale's Old Campus
File:Yale_School_of_Management_Evans_Hall_front.JPG|The Yale School of Management
File:Yale Art and Architecture Building, October 20, 2008.jpg|Yale School of Architecture
File:Kroon Hall exterior - 1.jpg|Yale School of Forestry & Environmental Studies
File:hewitt_quad.jpg|Hewitt Quadrangle
File:memorial_quadrangle_gate.jpg|Memorial Quadrangle Gate
File:Yale Peabody Museum 2.JPG|Yale Peabody Museum
File:Yale-Harvard-Game.jpg|The Yale Bowl

## Mga sanggunian
Kategorya:Mga pamantasan sa Estados Unidos
Unibersidad ng Kyoto

Ang **Unibersidad ng Kyoto** (Ingles: *Kyoto University; *Hapones: 京都大学 Kyōto daigaku), o  ay isang pambansang unibersidad sa Kyoto, Hapon. Ito ay ang pangalawang pinakamatandang unibersidad sa bansa, at isa sa pinakatanyag sa Asya. Ito rin ay isa sa National Seven Universities ng Hapon. Bilang isa sa mga nangungunang research-oriented na institusyon sa Asya, ang Kyodai ay kilala bilang ang paaralan kung saan nanggaling ang mga tanyag na mananaliksik, kabilang ang sampung Nobel Prize laureates, dalawang Fields medalists at isang Gauss Prize winner.

## Kampus 
right|thumb|240x240px|Ang Clocktower
Ang unibersidad ay may tatlong kampus sa Yoshida, Kyoto; sa Katsura, Kyoto; at sa Gokashō, Uji

Ang Yoshida Campus ay ang pangunahing campus, at ang ilan naman sa mga laboratoryo ay matatagpuan sa Uji. Ang Graduate School of Engineering ay kasalukuyang sa nasa proseso ng paglilipat sa bagong Katsura Campus.

## Samahan 
Ang unibersidad ay may merong humigit-kumulang 22,000 mag-aaral na naka-enroll sa mga undergraduate at graduate na programa.

### Mga fakultad 
* Faculty of Integrated Human Studies 
* Faculty of Letters
* Faculty of Education 
* Faculty of Law 
* Faculty of Economics 
* Faculty of Science 
* Faculty of Medicine 
* Faculty of Pharmaceutical Sciences 
* Faculty of Engineering 
* Faculty of Agriculture

### Mga paaralang grawado 
* Graduate School of Letters 
* Graduate School of Education 
* Graduate School of Law 
* Graduate School of Economics 
* Graduate School of Science 
* Graduate School of Medicine 
* Graduate School of Pharmaceutical Sciences 
* Graduate School of Engineering 
* Graduate School of Agriculture 
* Graduate School of Human and Environmental Studies 
* Graduate School of Energy Science 
* Graduate School of Asian and African Area Studies 
* Graduate School of Informatics 
* Graduate School of Biostudies 
* Graduate School of Global Environmental Studies 
* School of Government 
* Graduate School of Management 
* Kyoto University Law School (sa wikang Hapones lamang) 
* Kyoto University School of Public Health

## Akademikong ranggo 
Ang Kyodai ay isa ng ang pinakaprestihiyosong unibersidad sa Hapon. Ito ay makikita sa ilang mga ranggo tulad ng ipinapakita sa ibaba. Para sa Academic Ranking of World Universities, ang Kyodai ay may mga sumusunod na ranggo:

Para sa  Times Higher Education, ang Kyodai ay may mga sumusunod na ranggo:

Para sa  QS World University Rankings, ang Kyodai ay may mga sumusunod na ranggo:

Para sa URAP, ang Kyodai ay may mga sumusunod na ranggo:

## Mga sanggunian
Kategorya:Mga pamantasan sa Hapon
Kalye Pablo Ocampo

Ang **Kalye Pablo Ocampo** () ay isang pangunahing daang panlungsod sa mga lungsod ng Maynila at Makati sa Kalakhang Maynila, Pilipinas. Inuugnay nito ang mga katimugang distrito ng Malate at San Andres sa hilaga-kanlurang Makati.

Sinasaklaw nito ang 3.4 kilometro (o 2.1 milyang) ruta mula sa kanlurang dulo nito sa Bulebar Roxas sa Malate, Maynila, hanggang sa silangang dulo nito sa Abenida South sa kanluran ng Manila South Cemetery sa Santa Cruz, Makati. Pagdaan, babagtasin nito ang mga sumusunod na lansangan: Abenida Harrison, Kalye Adriatico/Kalye Leveriza, Abenida Taft, Kalye Bautista, at Lansangang Osmeña sa Maynila, at Kalye Kamagong/Kalye Zobel Roxas, at Abenida Chino Roces sa Makati. Ang bahagi ng daan mula Kalye Kamagong hanggang Abenida South ay tinatawag na Ekstensyon ng Kalye Pablo Ocampo (*Pablo Ocampo Street Extension*). Paglampas ng Bulebar Roxas, tutuloy ito patungong Sentrong Pangkultura ng Pilipinas (o CCP) at Bay City, Kalakhang Maynila bilang Kalye Pedro Bukaneg.

Dating tinawag itong **Kalye Vito Cruz** (*Vito Cruz Street* o *Calle Vito Cruz*), mula kay Hermogenes Cruz, ang alkalde ng Pineda (Pasay ngayon) noong ika-19 na siglo. Binigyan ito ng bagong pangalan noong 1989, sa karangalan ng estadista at abogado na si Pablo Ocampo.

## Tingnan din
* Talaan ng mga lansangan sa Kalakhang Maynila

## Mga sanggunian
Pablo Ocampo
Pambansang Pamantasang Chengchi

thumb|Pambansang Pamantasang Chengchi
thumb|Kolehiyo ng Agham Panlipunan at Kolehiyo ng Batas

Ang ** Pambansang Pamantasang Chengchi** (; pinaikling bilang "") ay isang pambansa at koedukasyonal na unibersidad sa pananaliksik na matatagpuan sa Taipei. Ang unibersidad ay itinatag sa Nanjing sa 1927, at inilipat sa Taipei noong 1954. Ito ay itinuturing na isa ng ang pinakaprestihiyoso at mahalagang unibersidad ng Taiwan. Ang unibersidad, na dinanaglat bilang NCCU, ay dalubhasa sa sining at humanidades, midyang pangmasa, agham panlipunan, pamamahala, pulitika, at international ugnayang pandaigdigan. Ito ay ang tanging pampublikong unibersidad sa Taiwan na naghahain ng mga kurso sa pamamahayag, advertising, radyo at telebisyon, diplomasya, at ang ilang mga wika na hindi itinuro sa iba pang mga institusyon sa bansa. Ang pangalang *Chengchi* () ay nangangahulugang "pamamahala o pulitika," at tumutukoy sa pagkakatatag nito noong 1927 bilang isang tagapagsanay sa larang ng serbisyo sibil para sa Nasyonalistang pamahalaan ng Tsina sa Nanjing.

## Mga sanggunian 
C
Pambansang Unibersidad ng Mongolia

thumb|Pambansang Unibersidad ng Mongolia

Ang **Pambansang Unibersidad ng Mongolia** (Monggol:Монгол Улсын Их Сургууль, *Mongol Ulsyn Ikh Surguuli*, dinaglat na *NUM* o *MUIS*; Ingles: *National University of Mongolia*) ay ang pinakamatandang unibersidad sa Mongolia. Ang pampublikong unibersidad na ito ay binubuo ng labindalawang mga paaralan at fakultad sa Ulan Bator, at nagpapatakbo ng mga sangay na kampus sa Zavkhan at Orkhon Aimags. Humigit-kumulang sangkatlo ng mga edukadong Mongolian ay nagtapos sa NUM.

Noong 1942, itinatag ng pamahalaan ng Mongolia ang una nitong unibersidad, ang Pambansang Unibersidad ng Mongolia, at nagtapos ang mga unang mag-aaral noong 1946. Sa panahon ng sosyalismo, ang Unibersidad ay nagsilbi bilang sentro ng pagsasanay para sa mga elit ng partido. Ang edukasyon dito ay tinustusan at mahigpit na kinontrol ng estado. Pagkatapos ng demokratisasyon, dahan-dahan itong nagbago bilang isang modernong unibersidad. Simula 1995, nagsimula itong mag-alok ng mga programa sa antas batsilyer, master, at PhD.

Noong 2006, mayroong 12,000 mag-aaral na nakatala, kabilang ang mga 2,000 mag-aaral sa antas gradwado. Ang university ay nag-aalok ng higit sa 80 undergraduate at graduate programs, karamihan sa mga ito ay tinuturo sa wikang Monggol.

## Mga paaralan 
* Paaralan ng Negosyo
* Paaralan ng Pandaigdigang Ugnayan at Pampublikong Administrasyon
* Paaralan ng Batas
* Paaralan ng Inhinyeriya at Gamiting Agham
* Paaralan ng mga Sining at Agham
* Paaralan ng mga Banyagang Wika sa Lalawigan ng Orkhon
* Kolehiyo ng Ekonomika sa Lalawigan ng Zavkhan

Kategorya:Mga pamantasan sa Mongolia
Abenida Arnaiz

Ang **Abenida Arnaiz** (), na kilala din sa mga dating pangalan nito na **Kalye Libertad** at **Daang Pasay** (*Libertad Street* at *Pasay Road* sa Ingles), ay isang pangunahing daang kolektor na nag-uugnay ng mga lungsod ng Makati at Pasay sa Pilipinas. Dumadaan ito mula sa kanlurang dulo nito sa Bulebar Roxas sa distrito ng Santa Clara sa Pasay hanggang sa Abenida Epifanio de los Santos (EDSA) sa San Lorenzo Village sa Makati. Ang kabuuang haba nito ay 4 kilometro (2 milya). Isang maliit na bahagi (1.6 kilometro) ng tagapagpatuloy ng daan sa Dasmariñas Village, Makati ay tinatawag ring Abenida Arnaiz, mula EDSA hanggang *Tamarind Road*.

Hinahati ng South Luzon Expressway (SLEx; o Lansangang Osmeña) ang Abenida Arnaiz sa dalawang bahagi. Ang bahaging kanluran sa Pasay ay isang ma-trapik at pedestrianisadong daan na dating tinawag na ***Calle Libertad***. Sa bahaging ito makikita ang ilan sa mga mahalagang pook sa Pasay tulad ng Cuneta Astrodome, Cartimar shopping district, at Simbahan ng Santa Clara de Montefalco. Sa silangan ng SLEx, papasok ang abenida sa Makati Central Business District (CBD) kung saan dito magsasama ang trapiko mula sa isang ramp ng Metro Manila Skyway malapit sa sangandaan nito sa Kalye Amorsolo. Ang bahagi ng daan mula SLEx hanggang Abenida Chino Roces ay isang kalyeng pa-kanluran ang walang salubong na trapiko nito. Tutuloy ang daan patungong Legaspi Village at San Lorenzo Village ng Makati CBD. Sa mga nayong ito matatagpuan ang ilang tore pang-opisina at kondominiyum, iilang restorang Hapones, isang gusaling pamilihan ng Waltermart, ang lumang Plaza Fair, Don Bosco, at Sentrong Ayala. Ang bahaging ito ng daan sa Makati ay dating tinawag na ***Pasay Road***. Ang dulo nito sa silangan ay ang sangndaan nito sa EDSA malapit sa otel ng Dusit.

thumb|left|Abenida Arnaiz sa sangandaan nito sa Paseo de Roxas sa Legazpi Village, Makati
Ipinangalan ang abenida kay Antonio Somoza Arnaiz na isang tagapanguna sa pagpapalipad.

## Tingnan din
*Talaan ng mga lansangan sa Kalakhang Maynila
*Makati
*Pasay

## Mga sanggunian
Kategorya:Mga lansangan sa Kalakhang Maynila
Muntinlupa–Cavite Expressway

Ang **Muntinlupa–Cavite Expressway**, na mas-kilala bilang **MCX** at dating tinawag na **Daang Hari–SLEX Link Expressway**, ay isang mabilisang daanang 4.0 kilometro (2.5 milya) ang haba at nag-uugnay ng katimugang lalawigan ng Kabite sa Muntinlupa sa Pilipinas. Pag-aari ito ng Kagawaran ng Pagawaing Bayan at Lansangan, at pinamamahala ito ng AC Infrastructure Holdings Corporation, isang sangay ng Ayala Corporation.

Sa silangang dulo nito, dadaloy ito sa (at manggagaling ito mula sa) South Luzon Expressway sa lungsod ng Muntinlupa sa Kalakhang Maynila. Sa kanlurang dulo nito, dadaloy ito sa sangandaan nito sa Daang Hari at Daang Reyna malapit sa mga hangganan ng lungsod sa Las Piñas at Bacoor.

Ibinuksan sa trapiko ang mabilisang daanan noong Hulyo 24, 2015.

## Paglalarawan ng ruta
Nagsisilbing tagaugnay sa pagitan ng Daang Hari at South Luzon Expressway (SLEx) ang Muntinlupa–Cavite Expressway. Dumadaan ang mabilisang daanan malapit sa paligid ng mga bilangguan ng New Bilibid at Southville 2A, isa sa mga pook-relokasyon ng mga taong naninirahan sa lupa ng iba na dating nakatira sa tabi ng mga linyang daangbakal ng Pambansang Daambakal ng Pilipinas (o PNR).

Nagsisimula ang mabilisang daanan sa isang palitang hugis-T (*T-interchange*) sa may South Luzon Expressway malapit sa Susana Heights. Tatahakin nito ang bahagyang pa-kurbang ruta kalinya ng Sapa ng Magdaong na nagsisilbing hangganan sa pagitan ng mga baranggay ng Poblacion at Tunasan. Maya-maya, dadaan ito malapit sa mga bilangguan ng New Bilibid, kung saan iniba ang pagkakaruta ng mga ilang *access road* noong itinatayo ang mabilisang daanan. Magtatapos ang mabilisang daanan sa isang rotonda sa may Daang Hari at Daang Reyna.

## Bayarin
thumb|Tarangkahang Pambayad ng Muntinlupa–Cavite Expressway
Itinataya ang mga bayarin sa bawat direksyon sa tarangkahang pambayad, batay sa uri ng sasakyan. Isang kasunduan ng pagpapatakbo nang sabayan na nilagda ng mga nagpapatakbo ng mga mabilisang daanan ng Muntinlupa–Cavite (MCX) at South Luzon (SLEx) ay nilagdaan tatlong araw bago ang pormal na pagbubukas ng unang nabanggit na mabilisang daanan. Bunga nito, ang mga motorista na gumagamit ng Muntinlupa–Cavite Expressway ay dapat magbayad ng bayarin (depende sa uri ng sasakyan), sa karagdagan ng bayarin mula South Luzon Expressway at/o Metro Manila Skyway hanggang Labasan ng Susana Heights. Alinsunod sa batas lahat ng mga bayarin ay may kasamang 12% Value-Added Tax.

## Mga labasan
Nasa Muntinlupa ang buong ruta ng mabilisang daanan. Walang nakalagay na mga panandang pang-kilometro sa alinmang bahagi ng mabilisang daanan.

 

## Tingnan din
*Daang Hari
*Talaan ng mga mabilisang daanan sa Pilipinas

## Mga sanggunian
Kategorya:Mga mabilisang daanan sa Pilipinas
Kategorya:Mga lansangan sa Kalakhang Maynila
Yoon So Hee

Si **Yoon So-hee** (, ipinanganak Mayo 7, 1993) ay isang artista mula sa Timog Korea. Siya ay isinilang sa Stuttgart, Baden-Württemberg, Alemanya at lumaki sa Busan, Timog Korea.

## Panlabas na mga link 
* 
*  

Kategorya:Mga Timog Koreano
Pambansang Museo ng Maritima sa Gdańsk

Ang ***Narodowe Muzeum Morskie w Gdańsku*** (Tagalog: Pambansang Museo ng Maritima sa Gdańsk) ay isang museong maritima sa Gdańsk, Poland, na itinatag noong Enero 1, 1962.  Nailunsad ito para sa pagtitipon, pananaliksik at pagpapanatili ng mga artepakto at dokumento na may kaugnayan sa maritima partikula ang paglalayag, internasyunal na kalakalan, pangingisda at kultura ng mga tao nagtratrabaho sa dagat, ilog at dalampasigan - gayon din ang pagpapalaganap ng kaalaman para sa kasaysayan ng maritima sa Poland at ang naging ekonomya sa mga nagdaang pahanon.

Noong 2016, nagkaroon ng siyam na sangay ang museo kasama ang dalawang barkong museo (Steamer Soldek at Sail Ship Dar Pomorza). Tatlo sa kanila ay makikita sa Gdansk and ang iba ay nasa Tczew, Hel at Katy Rybackie.

## Sipian 
### Biblyograpya 
### Talababa 
Kategorya:Poland
Kategorya:Mga museo
PiliPinas Debates 2016

Ang ***Pilipinas Debates 2016*** (istilo: PiliPinas Debates 2016) ay serye ng mga Debateng Pampangulo at Pangalawang Pangulong pinangasiwaan ng Komisyon ng Halalan bilang paghahanda sa Halalang Pampanguluhan sa Pilipinas noong 9 Mayo 2016.

Ang unang debate ay ginanap noong Linggo, 21 Pebrero sa Mini-Theater Building ng Capitol University sa Cagayan de Oro. Naisahimpapawid ito sa GMA Network at nasubaybayan sa Super Radyo DZBB at mga kaakibat na istasyong radyo ng KBP at RGMA sa buong bansa. May live stream coverage ng debate na masusubaybayan. Ang debate sa Mindanao ay pinamagitan nina Jessica Soho at Mike Enriquez ng GMA Network at ni John Nery ng inquirer.net.

Ang ikalawang debate sa Visayas ay tuluyang naisahimpapawid sa TV5, AksyonTV, Bloomberg TV Philippines, Radyo5 92.3 News FM at mga kaakibat na istasyong radyo ng KBP sa buong bansa. May masusubaybayan na live stream sa news5.com.ph , bilangpilipino.com  at YouTube. Pinamagitan ito ng puno ng News5 na si Luchi Cruz-Valdez.

Ang CNN Philippines ang namunong-abala sa debateng Pampangalawang-Pangulo noong Linggo, 10 Abril. Pinamagitan ito nina Pia Hontiveros at Pinky Webb.

Ang ikatlo at huling debate ay naganap noong Lunes, 24 Abril, sa Student Plaza ng Unibersidad ng Pangasinan sa Dagupan. Tuluyang naisahimpapawid ito sa ABS-CBN, ABS-CBN News Channel, ABS-CBN Sports and Action, Radyo Patrol 630, The Filipino Channel, iWant TV, Sky on Demand at mga kaakibat na istasyong radyo ng KBP sa buong bansa. May masusubaybayan na live stream sa news.abs-cbn.com, www.skyondemand.com.ph  at mb.com.ph. Ang debate ay pamamagitan nila Karen Davila at Tony Velasquez.

## Pagsasahimpapawid at saklaw 
Noong Enero 2016, kinumpirma ng Komisyon sa Halalan na sila ay magdaraos ng tatlong debateng pampangulo at isang debateng pampangalawang-pangulo. Ito ang kaunaunahang pagkakataon na ang Komisyon sa Halalan ay mamumunong abala ng mga debate mula noong Pangkalahatang halalan ng 1992, kasangga ang noong ABC-5 bilang *host network* (sariwa mula sa pagbunsod ng kamakailang pagbabalik ng istasyong pagsasahimpapawid huling 21 Pebrero ng parehong taon, matapos ang 20-taong pamamahinga dahilan ng Martial Law.)

Ang serye ng mga debate ay binansaggang bilang *PiliPinas Debates 2016.* Ang unang salita ng pamagat ay pinagsamang mga salitang pili at Pinas, na pinaikli para sa Pilipinas. 

|

|}

## Buod 

## Mga tala 

## Mga sanggunian 
Kategorya:2016 sa Pilipinas
Massachusetts Institute of Technology

right|thumb|Ang central at eastern sections ng MIT campus mula sa itaas ng Massachusetts Avenue at Charles River. Sa kaliwa ng gitna ay ang Great Dome kung saan matatanaw ang Killian Court, kasama ang Kendall Parisukat sa itaas na kanan.
thumb|MIT Gusali 10 at Great Dome kung saan matatanaw ang Killian Court

Ang **Massachusetts Institute of Technology** (**MIT**) ay isang pribadong unibersidad sa pananaliksik na matatagpuan sa Cambridge, estado ng Massachusetts, Estados Unidos. Itinatag noong 1861 bilang tugon sa mabilis na industriyalisasyon ng Estados Unidos, ginamit ng MIT ang modelo ng politeknikong unibersidad ng Europa at nagtuon sa pagtuturo sa laboratoryo sa larang ng gamiting agham at inhinyeriya. Ang mga mananaliksik ay nagtrabaho sa kompyuter, radar, at inertial guidance noong World War II at Cold War. Ang mga pananaliksik sa depensa pagkatapos ng digmaan ay may naiambag sa mabilis na pagpapalago ng kaguruan at kampus ng MIT sa ilalim ni James Killian. Ang kasalukuyang  na kampus ay nabuksan noong 1916 at nag-extend ng paglipas ng  sa kahabaan ng hilagang pampang ng Charles River basin.

Ang Instituto ay kilala para sa mga pananaliksik at pag-aaral sa pisikal na agham at inhinyeriya, at mas kamakailan-lamang sa biyolohiya, ekonomika, lingguwistika, at pamamahala. Ito ay madalas na binanggit bilang isa sa mga nangungunang unibersidad sa daigdig. 

85 Nobel laureates, 52 National Medal of Science recipients, 65 Marshall Scholars, 45 Rhodes Scholars, 38 MacArthur Fellows, 34 mga astronaut, 19 Turing award winners, 16 Punong Siyentipiko ng US Air Force at 6 Fields Medalists ay nagmula sa MIT. Ang paaralan ay may malakas na kulturang entrepreneurial, at ang mga pinagsama-samang kita ng mga kumpanyang itinatag ng MIT alumni ay maituturing na ikalabing pinakamalaking ekonomiya sa mundo.

## Mga sanggunian 
Kategorya:Mga pamantasan sa Estados Unidos
Anna Netrebko

Si **Anna Yurievna Netrebko** (; ipinanganak noon 18 Setyembre 1971 sa Krasnodar, Krasnodar Krai) ay isang soprano ng opera sa Rusya.

## Piling diskograpiya
### Kumpletong pag-record opera video
### Kumpletong pag-record opera audio
### Recital discs, concerts and highlights
*2003: *Opera Arias*
*2004: *The Woman – The Voice* DVD
*2004: *Sempre Libera*
*2005: *Gala Concert from St. Petersburg* DVD
*2006: *The Berlin Concert – Live from the Waldbühne* DVD (with Rolando Villazón and Plácido Domingo)
*2006: *The Mozart album* (with Thomas Quasthoff, Bryn Terfel, Elīna Garanča, and René Pape)
*2006: ''Violetta: arias & duets from Verdi's La Traviata* (CD/DVD)
*2007: *Opera*
*2007: *Duets* (with Rolando Villazon)
*2007: *Russian Album*
*2008: *Puccini Gold* (compilation)
*2008: *The Opera Gala – Live from Baden-Baden* DVD
*2008: *Souvenirs*
*2008: *A Mozart Gala from Salzburg* DVD (with Thomas Hampson, et al.; recorded 2006)
*2008: *La nozze di Figaro – Highlights*
*2009: *Puccini: La Bohème (Soundtrack Highlights)*
*2010: *In the Still of Night*
*2010: *Rossini: Stabat Mater*
*2010: *Prima Donna – First Ladies of Opera* (compilation)
*2011: *Anna Netrebko: Live at the Metropolitan Opera*, Deutsche Grammophon
*2011: *Stabat Mater – A Tribute to Pergolesi* (CD/DVD)
*2013: *Verdi*
*2013: *Live from Red Square Moscow* DVD (with Dmitri Hvorostovsky)
*2014: *Four Last Songs* (Richard Strauss), Daniel Barenboim, Staatskapelle Berlin, Deutsche Grammophon Cat. 0289 479 3964
*2016: *Verismo'', with Yusif Eyvazov; Orchestra dell'Accademia Nazionale di Santa Cecilia, Antonio Pappano, Deutsche Grammophon (CD/LP) Cat. 0289 479 5015 8

## Repertoryo
* 1 Konsiyerto pagganap ng opera / opereta

## Mga Kawing panlabas
*
*Mariinsky Theatre Artist Profile (Ruso)

Kategorya:Mga soprano
Kategorya:Mga mang-aawit sa opera mula sa Rusya
National and Kapodistrian University of Athens

thumb|300x300px|Ang ika-19 na siglong makasaysayang gusali ng Unibersidad na dinisenyo ni Christian Hansen. Noon ay nagsilbi ito bilang ang tanging gusali ng unibersidad at ngayon ay isa nang bulwagang panseremonya at rektorya.

[right|thumb|300x300px|Ang Fakultad ng Batas. Ang gusali ay natapos noong 1930. May idinagdag na pangalawang sangayna nataos noong dekada '60. Ang malawakang mga pagbabago ay nagsimula noong 2002 at nakumpleto noong 2006.

Ang **National and Kapodistrian University of Athens** (Griyego&#x3A;Εθνικόν και Καποδιστριακόν Πανεπιστήμιον Αθηνών, *Ethnikón kai Kapodistriakón Panepistímion Athinón*; Ingles: *National and Kapodistrian University of Athens*), karaniwang tinutukoy bilang lamang ang **Unibersidad ng Atenas** (**UoA**), ay isang pampublikong unibersidad sa Atenas, Gresya. Ito tuloy-tuloy na nag-opereyt simula nang itatag ito noong 1837 at sa kasalukuyan ay tinuturing bilang ang pinakamatandang institusyon para sa mas mataas na edukasyon sa modernong estadong Griyego. Ngayon ito ang pangalawang pinakamalaking unibersidad ng Gresya ayon sa bilang ng mga mag-aaral (kasunod ng Unibersidad ng Thessaloniki Aristoteles), at may higit sa 50,000 undergraduate na mag-aaral. Noong 2012 ito ay may ranggong 501-550 sa mga pinakamahusay na mga unibersidad sa mundo, ayon sa mga index ng QS World University Rankings, pati na rin sa pagsusuri ng Academic Ranking of World Universities (ARWU).

## Kasaysayan 
Ang Unibersidad ng Atenas ay itinatag noong Mayo 3, 1837 ni Haring Otto ng Gresya (sa Griyego, *Othon*) at pinangalanan sa kanyang karangalan bilang **Othonian University** (Οθώνιον Πανεπιστήμιον). Ito ang unang pamantasan sa malayang estadong Griyego, pati na rin sa nakapalibot na erya sa Timog-silangang Europa. Ito din ang pangalawang akademikong institusyon pagkatapos ng pagkakatatag ng Ionian Academy. Ang unibersidad ay binubuo ng apat na mga fakultad; Teolohiya, Batas, Medisina at Mga Sining (kung saan kasama ang gamiting agham at matematika). Sa panahon ng unang taon ng operasyon, ang institusyon ay merong sa 33 propesor, habang ang mga kurso ay dinaluhan ng 52 mag-aaral at 75 di-matrikuladong "awditor".

## Mga tala 
## Mga sanggunian 
Kategorya:Mga pamantasan
Unibersidad ng Iceland

Ang **Unibersidad ng Iceland** (Icelandic&#x3A;*Háskóli Íslands*
 Ingles University of Iceland) ay isang pampublikong unibersidad sa pananaliksik sa Reykjavik, Iceland, at ang pinakaluma at pinakamalaking institusyon ng mas mataas na edukasyon sa buong bansa. Itinatag noong 1911, ito ay mabilis na lumago mula sa isang maliit na paaralan ng serbisyo sibilm patungo sa isang moderno at komprehensibong unibersidad, na nagbibigay instruksyon sa 14,000 mag-aaral ng 25 fakultads. Ang pagtuturo at pananaliksik ay isinasagawa sa mga agham panlipunan, sining, medisina, natural na agham, inhinyeriya at edukasyong pangguro. Meron itong kampus na nakatipon sa Kalye *Suðurgata* sa sentro ng Reykjavik, na may karagdagang mga pasilidad sa mga karatig na lugar pati na rin sa kanayunan.

### Mga pagraranggo 
Noong 2011, naitala ng Times Higher Education ang Unibersidad ng Iceland sa listahan nito sa unang pagkakataon, kung saan nakaranggo ang unibersidad bilang ika-276-300 sa buong mundo. Sa mga sumusunod na taon, ito ay umakyat pa sa ranggong 251-275. Sa kasalukuyan, nakatala ang unibersidad sa ranggong ika-201-250 pinakamahusay na sa mundo ayon sa Times.

## Mga sanggunian
Kategorya:Mga pamantasan
Kategorya:Kultura ng Iceland
Pamantasang Princeton

[thumb|300x300px|Nassau Hall (1756) sa larawan noong 1903, ang pinakalumang gusali ng unibersidad, ang orihinal na tahanan ng Lehislatura ng New Jersey, at ang kabisera ng [Estados Unidos sa tag-init ng 1783]]
left|thumb|Ang Art Museum
thumb|McCosh 50, ang pinakamalaking lecture hall sa kampus

Ang **Pamantasang Princeton **(Ingles: *Princeton University*) ay isang pribadong Ivy League na unibersidad sa pananaliksik na matatagpuan sa Princeton, New Jersey, Estados Unidos. 

Itinatag noong 1746 sa Elizabeth bilang **College of New Jersey**, ang Princeton ay ang ikaapat na institusyon ng mas mataas na edukasyon na nabigyan ng tsarter sa Labintatlong Kolonya at isa sa siyam na mga kolonyal na kolehiyo na itinatag bago ang Rebolusyong Amerikano. Ang institusyon ay inilipat sa Newark noong 1747, pagkatapos ay sa kasalukuyang sayt siyam na taon pagkalipas, kung saan ito ay pinangalanan bilang Unibersidad ng Princeton noong 1896.

Ang Princeton ay naghahain ng mga undergraduate at graduate na instruksyon sa humanidades, agham panlipunan, natural na agham, at inhinyeriya. Ito ay nag-aalok ng propesyonal na digri sa pamamagitan ng Woodrow Wilson School of Public and International Affairs, School of Engineering and Applied Science, School of Architecture at Bendheim Center for Finance. Ang university ay may hugpong sa Institute for Advanced Study, Princeton Theological Seminary, at Westminster Choir College ng Universidad ng Rider. Ang Princeton ang may pinakamalaking kaloob (endowment) kada mag-aaral sa Estados Unidos.

Ang university ay nakapagpatapos ng maraming tanyag na alumni, kabilang na ang mga nagwagi ng 44 Nobel prize, 21 National Medal of Science, 14 Fields Medal, ang pinakamaraming nagwagi ng Abel Prize (sa lahat ng unibersidad), 10 Turing Award, limang National Humanities Medal, 209 Rhodes Scholars, at 126 Marshall Scholars. Dalawang Pangulo ng US at 12 hukom ng Kataas-taasang Hukuman ay nabibilang sa alumni ng Princeton. Ang Princeton ay nakapagpatapos din ng maraming mga miyembro ng Kongreso ng Estados Unidos at Gabinete, kabilang ang walong Kalihim ng Estado, tatlong Kalihim ng Pagtatanggol, at dalawa sa apat na nakaraang Pinuno ng Federal Reserve.

## Mga tala 
## Mga sanggunian
Kategorya:Mga pamantasan sa Estados Unidos
Pamantasang McGill

thumb|Ang bagong-tayong McGill University Health Centre sa Glen Site
[thumb|Ang [kutamaya ng McGill]]

Ang **Pamantasang McGill **(Ingles: *McGill University*) ay isang pampublikong unibersidad sa pananaliksik sa Montreal, Canada. Ito ay itinatag sa pamamagitan ng royal charter na iginawad ni HaringGeorge IV ng Great Britain noong 1821. Dinala ng unibersidad ang pangalan ni James McGill, isang prominenteng mangangalakal ng Montreal mula sa Scotland na dahil sa kanyang pagpapamana noong 1813 ay nabuo ang pasimula ng unibersidad, ang Kolehiyong Kolehiyo. Ang instruksyon sa unibersidad ay sa wikang Ingles.

Kabilang sa alumni ng unibersiad ay 12 Nobel laureates at 140 Rhodes Scholars, ang pinakamarami sa buong bansa, pati na rin ang tatlong astronaut, tatlong punong ministro ng Canada, labintatlong mahistrado ng Kataas-Taasang Hukuman ng Canada, apat na dayuhang lider, 28 banyagang embahador, siyam na nagwagi ng Academy Award, labing-isang nagwagi ng Grammy Award, tatlong nagwagi ng Pulitzer Prize, at 28 nagwagi ng medalya sa Palarong Olimpiko. Sa buong kasaysayan nito, ang mga alumni ng McGill ay may ambag sa pag-imbento o higit na pagsasaayos ng Amerikanong futbol, basketbol, at ice hockey.

File:McGill University Building4.jpg|Ang harapan ng gusaling Gothic ng Faculty of Religious Studies.
File:Montreal - McGill Physics.jpg|Ang matandang (hindi nagamit) pasukan ng Macdonald Physics Building (ngayon ang Macdonald-Stewart Library Building.)
File:Strathcona music building (McGill University) 2005-10-21.JPG|Ang Strathcona Music Building
File:QeenVictoria.JPG|Rebulto ni Reyna Victoria, Strathcona Music Building
File:Redpath Library in 1935.gif|Ang Redpath Library, at mga halimbawa ng Richardsonian Romanesque
File:Mcgill Building1.jpg|Ang Macdonald-Stewart Library Building kung nasaan ang Schulich Library of Science and Engineering
File:Roddick Gates (McGill University) 2005-09-02.jpg|Ang Roddick Gates, sa McGill College Avenue, ay nagsisilbing pangunahing pasukan sa pamantasan

## Mga sanggunian
Kategorya:Mga pamantasan sa Canada
Unibersidad ng Pennsylvania

[right|thumb|Ang rebultong ito ni [Benjamin Franklin na donasyon ni Justus C. Strawbridge para sa Lungsod ng Philadelphia noong 1899 ay nakatirik ngayon sa harap ng College Hall.]]
left|thumb|Upper Quad Gate
Ang **University of Pennsylvania** (karaniwang kilala bilang **Penn** o **UPenn**) ay isang pribadong, Ivy League na unibersidad sa pananaliksik na matatagpuan sa Philadelphia, Estados Unidos. Ininkorpora bilang *The Trustees of the University of Pennsylvania*, ang Penn ay isa sa 14 unang miyembro ng  Association of American Universities at isa sa siyam na orihinal na mga kolehiyong kolonyal.

Ang mga paaralan ng Penn ay may napakataas na aktibidad ng pananaliksik. Sa piskal na taong 2015, ang akademikong badyet ng Penn para sa pananaliksik ay $851 milyon, na kinasasangkutan ng higit sa 4,300 mga guro, 1,100 postdoctoral fellows at 5500 pansuportang kawani/katuwang panggradwado. 30 Nobel laureates ang may kaugnayan sa Penn. Sa paglipas ng kasaysayan nito, ang unibersidad ay nakapagpatapos ng maraming prominenteng alumni.

Ang Unibersidad ay itinuturing bilang ika-apat na pinakamatandang institusyon ng mas mataas na edukasyon sa Estados Unidos, pati na rin ang unang unibersidad sa Estados Unidos na may parehong programa para sa undergraduate at graduate na antas.

Karatig ng Penn ang Unibersidad ng Drexel at ito ay malapit sa  University of the Sciences in Philadelphia. Ang kilalang cancer research center na Wistar Institute ay matatagpuan din sa kampus. Noong 2014 ang bagong gusaling glass and steel ay nakumpleto sa tabi ng makasaysayang 117-taong lumang gusaling ladrilyo ng Instituto na nagpapalawak pa sa umiiral na kolaborasyon ng universidad at Wistar Institute.

## Kilalang alumni 

File:Noam_Chomsky,_2004.jpg|Noam Chomsky - nag-aral ng pilosopiya at lingguwistika sa Penn at nakatanggap ng BA (1949), MA (1951), at PhD (1955).
File:William_Carlos_Williams_passport_photograph_1921.jpg|Ang manggagamot at makatang si William Carlos Williams ay nag-aral sa Penn's School of Medicine.

## Mga tala 

## Mga sanggunian 
Kategorya:Mga pamantasan sa Estados Unidos